**Η ΜΑΧΗ ΤΗΣ ΚΡΗΤΗΣ**

**Νίκος:** Να ΄μαστε και φέτος. Όλη η τετάρτη τάξη και πάλι εδώ. Θυμάστε, φαντάζομαι την περσινή μας γιορτή, όπου τιμήσαμε την επέτειο του «ΟΧΙ» της 28ης Οκτωβρίου του 1940 και τις νίκες των Ελλήνων εναντίον των Ιταλών στα βουνά της Πίνδου.

Μα κι αν ξεχάσατε, θα σας θυμίσουμε, πολύ σύντομα, τι έγινε τα φοβερά εκείνα χρόνια, όχι μόνο στην πατρίδα μας, αλλά σ΄ όλο τον κόσμο, γιατί ο πόλεμος απλώθηκε παντού. Ήταν ο Β΄ Παγκόσμιος Πόλεμος.

**Γιάννης:** Οι Γερμανοί, με τον αρχηγό τους τον Χίτλερ, τον ξέρετε, ε, βάλθηκαν να κατακτήσουν όλες τις χώρες και να φτιάξουν μια μεγάλη αυτοκρατορία. Οι σύμμαχοί τους, οι Ιταλοί, ανέλαβαν τη χώρα μας, αλλά δεν τα κατάφεραν. Οι φαντάροι μας, εκεί στην Αλβανία, επολεμήσαν με καρδιά, με μπέσα και μ΄ανδρεία και τους κράτησαν μακριά από την πατρίδα μας.

**Πέτρος:** Ο Χίτλερ παρακολουθεί και ανησυχεί. Έτσι, στις αρχές του Απρίλη του 1941, αποφάσισε να μας επιτεθεί με τα στρατεύματά του και να τελειώνει μ΄αυτή την ιστορία, γιατί ήθελε την Ελλάδα δική του και μάλιστα γρήγορα.

Μέχρι το τέλος του μήνα όλη η χώρα μας βρισκόταν στην κατοχή των Γερμανών και η γερμανική σημαία με τη σβάστικα κυμάτιζε παντού.

**Αντώνης:** Παντού; Α, όχι παντού. Όχι, όχι παντού Υπήρχε ένα μέρος της Ελλάδας που ήταν ακόμα ελεύθερο! Καταλάβατε ήδη, φαντάζομαι, που αναφέρομαι. Ή μήπως όχι;

Και βέβαια μιλάω για την Κρήτη! Είναι δύσκολο για τον γερμανικό στόλο να την πλησιάσει από τις θάλασσές της και να την κατακτήσει. Ο αγγλικός στόλος την περιφρουρεί και την προστατεύει. Άλλος δρόμος δεν υπάρχει. «Ας μείνει ελεύθερη προς το παρόν» σκέφτεται ο Χίτλερ.

**Χρήστος:** Μα και βέβαια υπάρχει κι άλλος δρόμος, επιμένει ο Γερμανός στρατηγός του Κούρτ Στούντεντ και πασχίζει να πείσει τον Χίτλερ πως το νησί θα κατακτηθεί πολύ εύκολα από τον «ουρανοκατέβατο» στρατό τους. Ναι, ναι καλά ακούσατε. Ουρανοκατέβατος στρατός είπα. Και κυριολεκτώ.

**Γιώργος:** «Ο Γερμανοί στρατιώτες μας θα κατεβούν από τον ουρανό. Θα χυθούν από τα αεροπλάνα μας σαν άγρια πουλιά πάνω στο νησί της Κρήτης και θα το κατακτήσουν» δηλώνει περήφανος ο Στούντεντ.

**Κωνσταντίνος**: Επιμένει αυτός ο αλαζόνας και υπερόπτης στρατηγός και πείθει τελικά τον Χίτλερ πως το σώμα των Γερμανών αλεξιπτωτιστών θα καταφέρει να εξασφαλίσει μεγάλη νίκη και δόξα στη Γερμανία.

**Μανόλης**: Κι έτσι, καταστρώνεται γρήγορα το σχέδιο «ΕΡΜΗΣ». Τον θυμάστε, αλήθεια, τον Ερμή, αυτόν τον φτερωτό θεό των αρχαίων προγόνων μας; Ο «Ερμής» των Γερμανών όμως δεν είναι φτερωτός θεός. Είναι φτερωτός θάνατος.

**Μυρσίνη:** - Φτερωτός θάνατος είπες; Τι εννοείς; Άλλος θάνατος είναι αυτός; Με τι μοιάζει;

**Μαίρη:** -Μοιάζει μ΄αυτά τα σιδερένια πουλιά, με τα γερμανικά αεροπλάνα, που πετούσαν εκατοντάδες πάνω από την Κρήτη βομβαρδίζοντάς την και …

**Βασιλική:** - Μη, μη συνεχίζεις. Σταμάτα εδώ. Ξέρω, ξέρω τι θέλεις να πεις. Έχει μεγάλο ενδιαφέρον αυτή η ιστορία για όλους μας. Θέλουμε πολύ να μάθουμε όσα έγιναν στο νησί μας εκείνες τις φοβερές μέρες. Και θα τα μάθουμε όλα από πρώτο χέρι. Μάλιστα, από πρώτο χέρι, αφού, σήμερα, έχουμε την τύχη να είναι μαζί μας, εδώ στο σχολείο μας, ένας άνθρωπος που, χρόνια τώρα, ερευνά την ιστορία αυτή και φωτίζει όλα εκείνα που συνέβησαν τότε.

**Γιώργος:** Είναι ο κύριος Κώστας Μαμαλάκης.

Τον ευχαριστούμε πολύ και τον υποδεχόμαστε κοντά μας.

**ΕΡΩΤΗΣΕΙΣ**

***ΒΑΓΓΕΛΗΣ***

1. **Ποιοι υπερασπίζονταν το νησί;**
2. Οι Έλληνες είχαν μεγάλα τουφέκια ή μικρά πιστόλια;
3. Είχαν στρατόπεδο οι ελληνικές δυνάμεις;
4. **Γιατί δεν είχαν όπλα οι Κρητικοί;**
5. **Γιατί δεν είχαν φτάσει στην Κρήτη οι στρατιώτες της από την Πίνδο;**

***ΖΑΧΑΡΙΑΣ***

1. **Γιατί μόνο βρετανικά στρατεύματα ήρθαν στην Κρήτη;**
2. **Πώς ήταν οι σχέσεις των Κρητικών και των Ελλήνων στρατιωτών με τους συμμάχους;**

**ΕΦΡΑΙΜΑΠΑΓΓΕΛΛΕΙ*:***

**ΤΑ ΜΕΓΑΛΑ ΠΑΙΔΙΑ**

Τα Εγγλεζάκια στ΄αντίσκηνα των διπλανών συμμαχικών καταυλισμών παίζανε φούτμπολ, μασούσανε τσίχλες και μοιράζανε τσιγάρα στους στρατιώτες μας, αδιαφορώντας τελείως για την εξέλιξη της κατάστασης.

Ήταν Αυστραλοί και Νεοζηλανδοί. Όλοι έμοιαζαν με μεγάλα παιδιά που όλο γελούσαν. Τι παράξενο! Κι οι πιο ηλικιωμένοι τους, με το μεγάλο μουστάκι και τα κοντά παντελονάκια, έμοιαζαν κι αυτοί με μεγάλα παιδιά!

Και τι περίεργα γελούσαν κι αυτοί. Κι έλεγαν ολοένα: «Βέρι γουέλ» και «θενκ γιου»!

Τι αντίθεση, αλήθεια, αποτελούσαν με μας τους γκρινιάρηδες και κατσούφηδες. Κι έπειτα σου λένε πως είμαστε ο πιο εύθυμος λαός του κόσμου.

***ΣΠΥΡΟΣ***

1. **Πώς ήταν οι σύμμαχοι, τι φορούσαν;**
2. **Τι απέγιναν μετά την κατάκτηση του νησιού;**

**ΚΩΝΣΤΑΝΤΙΝΑ ΑΠΑΓΓΕΛΛΕΙ:**

**ΟΙ ΚΑΗΜΕΝΟΙ ΟΙ ΝΕΟΖΗΛΑΝΔΟΙ…**

Μετά την κατάληψη της Κρήτης τα βρετανικά στρατεύματα έπρεπε να μετακινηθούν προς τη νότια Κρήτη. Όμως, πολλές ομάδες Αυστραλών και Νεοζηλανδών, χάθηκαν και περιπλανήθηκαν στο Νομό Χανίων απελπισμένοι και σε αξιοθρήνητη κατάσταση. Ραγίζονταν η καρδιά σου σαν έβλεπες στις εκφράσεις αυτών των παιδιών ζωγραφισμένη την απόγνωση. Μια τέτοια ομάδα από τρεις Νεοζηλανδούς συνάντησαν μέσα στα δέντρα μιας ρεματιάς κάποιοι έφεδροι Έλληνες αξιωματικοί. Ας ακούσουμε τι περιγράφει ο ένας απ΄αυτούς:

**ΒΑΣΙΛΗΣ ΑΠΑΓΓΕΛΛΕΙ:**

« Ο Νεοζηλανδοί σηκώθηκαν σαστισμένοι, μόλις μας είδαν ξαφνικά μπροστά τους. Τους καθησυχάσαμε. Μας έδειξαν το γεύμα τους. Μείναμε κατάπληκτοι. Μέσα σε μια καραβάνα αγωνίζονταν να βράσουν μία πατάτα και δυο κρεμμύδια!

Τους δώσαμε δυο κονσέρβες κρέας, μια μαρμελάδα, μερικά τσιγάρα κι ένα κουτί γάλα. Μόνο που δε μας φιλούσαν τα χέρια από ευγνωμοσύνη. Φεύγοντας ο κ. Δήμου θυμήθηκε πως είχε στην τσέπη του κι ένα πορτοκάλι. Γύρισε και τους το έδωσε. Ο ένας δάκρυσε και τον φίλησε.

**ΧΑΡΗΣ ΑΠΑΓΓΕΛΛΕΙ:**

Είχαμε αρκετά απομακρυνθεί και ακόμα ηχούσαν στ΄αυτιά μας τα «θενκ γιου» των Νεοζηλανδών. Καημένα παιδιά, καημένοι Νεοζηλανδοί. Άραγε αξιωθήκατε να επιζήσετε από την κόλαση του πολέμου και να φτάσετε στην πατρίδα σας γεροί; Αν ναι, ασφαλώς θα θυμάστε από την Κρήτη πολλά τέτοια περιστατικά και τις εκδηλώσεις του Κρητικού λαού προς τους αγαπημένους του Νεοζηλανδούς, που τους είδε κοντά, σφιχτά, μαζί μ΄ αυτόν ν΄ αγωνίζονται ν΄ αποκρούσουν έναν βάρβαρο και σκληρό εισβολέα!»

***ΓΙΩΡΓΟΣ***

1. **Τι ήταν το σώμα των αλεξιπτωτιστών;**
2. **Πώς ήταν οι στολές τους;**
3. **Τι είχαν μαζί τους όταν έπεφταν στη γη;**

***ΖΑΧΑΡΙΑΣ***

1. **Πώς μπορούσαν κι έκαναν κάτι τόσο τρομακτικό. Ήταν γενναίοι;**
2. **Πού έγιναν οι πιο μεγάλες μάχες στην Κρήτη;**

*Ο Βαγγέλης παίρνει τις ερωτήσεις των παιδιών του Δ1*

***ΔΗΜΗΤΡΗΣ***

1. **Τι έγινε στην πόλη μας και στην περιοχή μας;**
2. **Ποια μέρη βομβάρδισαν γύρω από το Ηράκλειο;**

***ΓΙΩΡΓΟΣ***

1. **Τι συνέβη εκεί που είναι ο Καταυλισμός των Ρομά σήμερα;**

***ΔΕΣΠΟΙΝΑ***

1. **Τι έκαναν οι κάτοικοι των πόλεων πριν την επίθεση; Την εγκατέλειψαν;**
2. **Υπήρχαν πολλά καταφύγια και πώς τα χρησιμοποιούσαν;**
3. **Σκοτώθηκαν πολλοί άμαχοι από τους βομβαρδισμούς;**

***ΓΙΑΝΝΗΣ***

1. **Ποιοι υπερασπίστηκαν το Ηράκλειο;**
2. **Πού δόθηκαν μάχες μέσα στην πόλη;**
3. **Πώς αντιστάθηκαν οι πολίτες; Με τι μέσα;**

 ***ΛΟΡΕΝΑ***

1. **Υπήρχαν άνθρωποι που τους υποδέχτηκαν και συνεργάστηκαν μαζί τους;**

**ΚΩΝΣΤΑΝΤΙΝΟΣ: ΠΡΟΒΟΛΗ ΒΙΝΤΕΟ**

**ΣΑΛΥ ΑΠΑΓΓΕΛΛΕΙ:**

Από τον ουρανό θεριά επέσανε στην Κρήτη

και την εκατακτήσανε∙ μ΄αυτή δεν ενικήθη.

**ΤΡΑΓΟΥΔΙ:** «Χίτλερ να μην το καυχηθείς»

*Ο Βαγγέλης παίρνει τις ερωτήσεις των παιδιών του Δ2*

***ΝΙΚΟΣ***

1. **Τι έγινε στο αεροδρόμιο, εδώ στο Ηράκλειο;**
2. **Ήθελαν να το καταστρέψουν το αεροδρόμιο;**

***ΣΤΕΛΙΟΣ***

1. **Τι ήταν τα στούκας και πώς τα χρησιμοποιούσαν;**

***ΑΠΟΣΤΟΛΗΣ***

1. **Πώς γνώριζαν τα σημεία που βομβάρδιζαν;**

***ΓΙΑΝΝΗΣ***

1. **Τι γνώριζαν οι Γερμανοί για την Κρήτη και πώς;**
2. **Είχαν χάρτες του νησιού;**

*Ο Βαγγέλης παίρνει τις ερωτήσεις των παιδιών του Δ3*

***ΕΒΕΛΙΝΑ***

1. **Τι γίνονται οι νεκροί της κάθε πλευράς;**
2. **Πού βρίσκονται οι Έλληνες νεκροί;**

***ΜΑΡΙΑ***

1. **Πώς αντιμετώπιζαν οι Έλληνες τους Γερμανούς τραυματίες;**
2. **Πώς τιμά η κάθε πλευρά τους νεκρούς της;**

***ΕΛΕΑΝΝΑ***

1. **Τι είναι αυτό που κάνει τους βετεράνους αυτού του πολέμου να επισκέπτονται την Κρήτη σε κάθε επέτειο;**

**ΤΡΑΓΟΥΔΙ**: «Πότε θα κάνει ξαστεριά»

 ***ΓΙΩΡΓΟΣ***

1. **Καυχήθηκαν οι Γερμανοί για τη μάχη αυτή;**
2. **Τι είπε ο Χίτλερ και πώς αντιμετώπισε τον στρατηγό του τον Στούντεντ;**

***ΒΑΓΓΕΛΗΣ***

1. **Τι θυμούνται οι Γερμανοί αλεξιπτωτιστές από τη μάχη αυτή;**

***ΖΑΧΑΡΙΑΣ***

1. **Χάθηκαν πολλά παιδιά στη Μάχη της Κρήτης;**
2. **Ποιο ήταν το ιδιαίτερο στοιχείο σ΄αυτή τη μάχη;**

**ΑΛΕΞΑΝΔΡΑ ΑΠΑΓΓΕΛΛΕΙ:**

Τη μαύρη φρίκη σκόρπισαν οι Γερμανοί στην Κρήτη

κι έκλεισ΄η πόρτα πένθιμα, βουβά σε κάθε σπίτι.

Λυσσομανιάζει η συμφορά και το νησί ρημάζει

Γιατί η φλόγα των Ναζί τα πάντα καψαλιάζει.

***ΣΠΥΡΟΣ***

1. **Εμείς γιατί γιορτάζουμε, αφού χάσαμε;**

**ΤΡΑΓΟΥΔΙ: «**Κρήτη, μητέρα τσ΄αρχοντιάς»

**ΕΥΧΑΡΙΣΤΙΕΣ ΑΠΟ ΤΟΥΣ ΜΑΘΗΤΕΣ ΠΡΟΣ ΤΟΝ κ. ΜΑΜΑΛΑΚΗ**

**ΥΠΟΚΛΙΣΗ**

**ΕΘΝΙΚΟΣ ΥΜΝΟΣ**